b'\n_START_ARTICLE_\nAzimut\n_START_SECTION_\nAzimut v astronomiji\n_START_PARAGRAPH_\nV astronomiji je azimut ena izmed koordinat v horizontnem koordinatnem sistemu.  Druga koordinata za dolo\xc4\x8danje lege nebesnega telesa v tem sistemu je altituda._NEWLINE_Azimut se meri od smeri proti severu do prese\xc4\x8di\xc5\xa1\xc4\x8da velikega kroga (poldnevnika) skozi nebesno telo. Smer merjenja je vedno od severa proti vzhodu. Lahko zavzame vrednosti med 0\xc2\xb0 in 360\xc2\xb0. Pri tem ima smer proti severu azimut 0\xc2\xb0, proti vzhodu 90\xc2\xb0, proti jugu 180\xc2\xb0 in proti zahodu 270\xc2\xb0._NEWLINE_V preteklosti se je azimut meril od smeri proti jugu. Azimut je krajevna nebesna koordinata, kar pomeni, da je odvisna od lege opazovalca.\n_START_SECTION_\nAzimut v kartografiji\n_START_PARAGRAPH_\nAzimut je kot med severom in izbrano smerjo. Merimo ga od severa v smeri urinega kazalca. Azimut predmeta, ki le\xc5\xbei zahodno od nas je tako 270\xc2\xba. Kot med severom in nasprotno smerjo je kontraazimut. Kontraazimut zahodne smeri je 90\xc2\xba_NEWLINE_Azimut je najpogosteje merjen v kotnih stopinjah in v tiso\xc4\x8dinkah. Pri stopinjski razdelitvi je polni kot razdeljen na 360\xc2\xba in taka razdelitev je najpogostej\xc5\xa1a in jo najdemo na vsakem kompasu. Razdelitev na tiso\xc4\x8dinke (promile, ali hiljaditi) je nastala predvsem zaradi voja\xc5\xa1kih potreb. Razdelitev na tiso\xc4\x8dinke je decimalna in je zato bolj prakti\xc4\x8dna.'